Prentútgáfa Stundarinnar kemur næst út þann 24. janúar . Íslenska ríkið má ekki banna heimsóknir til flóttafólks Útlendingastofnun lagði árið 2016 blátt bann við heimsóknum fjölmiðlamanna á heimili flóttafólks og hælisleitenda . Innanríkisráðuneytið lagði blessun sína yfir verklagið og sagði það stuðla að mannúð . Ungverska ríkið hlaut nýlega dóm fyrir Mannréttindadómstól Evrópu vegna sambærilegrar fjölmiðlatálmunar . DómsmálaráðherraInnanríkisráðuneytið lagði blessun sína yfir heimsóknarbann Útlendingastofnunar í ráðherratíð Ólafar Nordal . Áslaug Arna Sigurbjörnsdóttir er nú dómsmálaráðherra , en Útlendingastofnuna hefur gefið það út að bannið verði tekið til endurskoðunar . Mynd : xd.is Ríkjum ber að veita blaðamönnum aðgang að móttökumiðstöðvum hælisleitenda og flóttafólks . Bann við slíkum heimsóknum brýtur í bága við 10. grein Mannréttindasáttmála Evrópu , sem kveður á um að sérhver maður eigi rétt til tjáningarfrelsis án afskipta stjórnvalda . Þetta er niðurstaða Mannréttindadómstóls Evrópu samkvæmt dómi sem féll nýverið í máli sem ungverski blaðamaðurinn Illés Szurovecz höfðaði gegn ungverska ríkinu . Dómurinn leggur áherslu á að fjölmiðlafrelsið hvíli á rétti blaðamanna til þess að kanna aðstæður frá fyrstu hendi . Það sé ekki síst mikilvægt þegar fjallað sé um aðbúnað og aðstæður undirsettra og berskjaldaðra hópa . Viðvera fjölmiðla á vettvangi tryggi að hægt sé að láta yfirvöld svara fyrir þær aðstæður sem þau skapa fólki í bágri stöðu . Allir dómarar dómsins voru á einu máli . Meinaður aðgangurUngverskum blaðamanni var meinað að heimsækja móttökumiðstöð í Ungverjalandi á hápunkti flóttamannakrísunnar . Ungverska ríkið braut á tjáningarfrelsi hans með því að banna honum að heimsækja búðirnar . Mynd ...